钦定古今图书集成/明伦汇编/氏族典/第620卷 > 《廖用贤尚友录》 > 尉迟德诚
## 钦定古今图书集成/明伦汇编/氏族典/第620卷 > 《廖用贤尚友录》 > 尉迟德诚

按《元史尉迟德诚传》：“德诚，字信甫，绛州人。历官太子
率更丞。至大二年，迁家令司丞。仁宗以为谨恪，常赐
酒帛，得侍左右。数荐士，出则未尝语人。升家令。四年，
选为河东山西道宣慰司同知，击奸吏，宽税敛，擢工
部尚书，未拜，改陕西行台治书侍御史。延祐元年，迁
京畿都漕运使。二年，拜辽东道肃政廉访使，上疏言”
事，其略曰：“劳诸王以怀其心，防出入以严宫禁，立谏
官以远谗佞，崇科举以求人材，立常平以备荒年，汰
僧道以宽民力，举贤良以励忠孝，抑奢侈以厚风俗。”
及拯钞法、裁冗官等事，未报而卒，年五十三。